เศรษฐกิจอันเปราะบาง
คณะกรรมการนโยบายการเงิน หรือ กนง. เทียบได้กับ FOMC ของเฟดแห่งสหรัฐฯ และพยายามทำบทบาทคล้ายกัน แต่มีอิทธิพลต่ำมากต่อตลาดเพราะว่า เศรษฐกิจไทยนั้นมีขนาดเล็กเกินไป จนเกินกว่าจะเป็นผู้ควบคุมกลไกตลาดได้เต็มที่
20 ก.ค. 2560

พลวัตปี 2017 : วิษณุ โชลิตกุล
คณะกรรมการนโยบายการเงิน หรือ กนง. เทียบได้กับ FOMC ของเฟดแห่งสหรัฐฯ และพยายามทำบทบาทคล้ายกัน แต่มีอิทธิพลต่ำมากต่อตลาดเพราะว่า เศรษฐกิจไทยนั้นมีขนาดเล็กเกินไป จนเกินกว่าจะเป็นผู้ควบคุมกลไกตลาดได้เต็มที่
เมื่อวานนี้ กนง. เปิดเผยรายงานการประชุมประจำเดือนของ กนง. เมื่อวันที่ 5 กรกฎาคมที่ผ่านมา ซึ่งนอกจากเรื่องของมติเอกฉันท์คงอัตราดอกเบี้ยนโยบายที่ 1.50% ที่รับรู้กันโดยทั่วไปแล้ว ยังมีความเห็นที่น่าสนใจตามมาที่สะท้อนว่าเศรษฐกิจไทยยังมีความเปราะบางอย่างมาก
กนง. ได้เห็นพ้องความจำเป็นในการดำเนินนโยบายการเงินผ่อนปรนเพื่อสนับสนุนให้เศรษฐกิจขยายตัวต่อเนื่อง ควบคู่กับการรักษาเสถียรภาพการเงินของประเทศ แม้จะปรับเพิ่มคาดการณ์อัตราการขยายตัวของเศรษฐกิจ (จีดีพี) ในปีนี้เพิ่มเป็น 3.5% ตามการส่งออกฟื้นตัวดี แต่อัตราเงินเฟ้อยังต่ำกว่ากรอบ และคุณภาพสินเชื่อที่ด้อยลง อีกทั้งกังวลว่าสถานการณ์แรงงานต่างด้าวอาจกระทบธุรกิจและความสามารถการชำระหนี้ของ SMEs ในขณะที่การไหลเข้าของฟันด์โฟลว์ยังจะดำเนินต่อไปให้ค่าบาทแข็งขึ้นเทียบกับดอลลาร์
รายละเอียดของ กนง. สรุปโดยย่นย่อได้ดังนี้
สำหรับ ปี 2561 กนง.คาดว่า จีดีพีจะขยายตัวได้ต่อเนื่องที่ 3.7% โดยมีแรงขับเคลื่อนจากทั้งการลงทุนภาครัฐและการใช้จ่ายในประเทศ ขณะที่การส่งออกยังขยายตัวต่อเนื่อง แต่คาดว่าจะชะลอลงบ้างในระยะต่อไป ส่วนหนึ่งจากการชะลอตัวของอุตสาหกรรมอิเล็กทรอนิกส์ในจีน ประกอบกับปัจจัยในประเทศที่กำลังซื้อยังไม่กระจายตัวอย่างทั่วถึง
ความกังวลในความเปราะบางของเศรษฐกิจไทยของ กนง. สอดรับกับท่าทีของ นายเจน นำชัยศิริ ประธานสภาอุตสาหกรรมแห่งประเทศไทย (ส.อ.ท.) ที่เปิดเผยผลการสำรวจดัชนีความเชื่อมั่นภาคอุตสาหกรรมในเดือน มิ.ย. 60 อยู่ที่ระดับ 84.7 ปรับตัวลดลงจากระดับ 85.5 ในเดือน พ.ค. จากองค์ประกอบทั้งยอดคำสั่งซื้อโดยรวม ยอดขายโดยรวม ปริมาณการผลิต ต้นทุนประกอบการและผลประกอบการ
นายเจนระบุว่า  ผู้ประกอบการมีความกังวลต่อกำลังซื้อภายในประเทศจากการระมัดระวังการใช้จ่ายของภาคครัวเรือน และมีความกังวลต่อการบังคับใช้ พ.ร.ก.การบริหารจัดการการทำงานของคนต่างด้าว พ.ศ.2560 แต่ก็ยังมีมุมมองทางบวกใน 3 เดือนข้างหน้าว่าอยู่ในระดับที่ดีขึ้น เนื่องจากมีความเชื่อมั่นว่าเศรษฐกิจไทยจะขยายตัวดีขึ้นจากการใช้จ่ายของภาครัฐ และการออกมาตรการช่วยเหลือผู้ประกอบการ SMEs
ข้อมูลเหล่านี้ บ่งบอกถึงปัจจัยบวกและลบที่คละเคล้ากันอยู่ในโครงส้รางเศรษฐกจิไทยที่ยังคงเปราะบางอีกยาวนานตลอดปีนี้
คาถามคือปัจจัยบวกและลบทั้งหลายที่มีข้างต้น จะทำให้ดัชนี SET อยู่ที่ระดับเหมาะสมเท่าใด เป็นโจทย์ที่นักลงทุนต้องทำการบ้านเอง